[{"text_idx": "#000003", "text": "NEIKER zentro teknologikoak hausnarkarien paratuberkulosiari aurre egiteko txerto bat garatu du, ahotik aplikatzen den lehena, gaixotasun hori arazo sanitario eta ekonomiko larria baita mundu osoko abeltzaintzako ustiategientzat\nBeste abantaila batzuen artean, ahotik emateko metodo berri honek behi-tuberkulosiaren diagnostikoarekiko interferentziak saihesten ditu"}, {"text_idx": "#000004", "text": "Abeltzaintzako ustiategietan galera ekonomiko larriak eragiten dituzten eta errotik kentzeko programa ofizialik ez duten hainbat gaixotasun infekzioso daude. Horien artean, paratuberkulosia dago; gaixotasun hori fekal-aho bidez kutsatzen da nagusiki, eta, batez ere, hausnarkariei eragiten die (ahuntzak, ardiak, behiak edo oreinak)."}, {"text_idx": "#000006", "text": "Halaber, zentro teknologikoak ikusi ahal izan du txertoak beste onura garrantzitsu bat dakarrela, animaliaren immunitate sistema estimulatzeko gai delako, eta ere berean ganaduari eragiten dioten beste bakterio batzuen aurrean funtzio antimikrobianoak areagotzen dituelako. Emaitza horiek indartu egiten dute paratuberkulosiaren aurkako txertaketak animaliak bizitzaren hasierako etapetan beste gaixotasun batzuetatik babesteko balio dezakeela dioen ideia."}, {"text_idx": "#000007", "text": "Abeltzainak dira mota horretako gaixotasunen ondorioak gehien pairatzen dituztenak; izan ere, galera handiak eragiten dituzte ekoizpenean izandako beherakadengatik, baita gaixorik dauden animaliak behar baino lehenago hiltzen direlako ere. Zehazki, eta ikuspegi ekonomikotik, kasu kliniko berri bakoitzak 1.500 \u20ac-ko kostua izan dezake."}, {"text_idx": "#000008", "text": "\u201cGure azterketetan egiaztatu ahal izan dugunez, txerto berri horri esker, posible da abeltzainek beren animalien osasun-egoera hobetzea maila orokorrean, paratuberkulosiaren aurrean ez ezik, baserriko beste bakterio-infekzio batzuen aurrean ere\u201d, dio Elguezabalek."}, {"text_idx": "#000009", "text": "Elikadura-segurtasuna da txerto berri hori erabiltzeak dakarren beste onuretako bat. Izan ere, animaliak txertatuta badaude, gaixotasun gutxiago izango dituzte, haien ongizatea bermatuz, eta elikagai osasuntsuak eta seguruak ekoitziko dituzte. Horrez gain, paratuberkulosiaren eragiten duen bakterioa gizakiei eragiten dieten eta autoimmunetzat hartzen ziren hainbat gaixotasunekin lotu da, hala nola Crohnen gaixotasunarekin, paratuberkulosiarekin antzekotasunak dituena."}]